Fana Kuna Yala ôstoła przijynto we 1925 we czas Rewolucyje Kuna. Kuny za swoj simbol przijyni hakenkrojc, kery bōł we jejich kulturze znōmy ôd starożytności, a dali go na strzodek fany. We 1930 kej Panama uznoła autōnōmijo Kuna Yala, przijyniy ja za ôficjolno fana tygo rygiōnu. Terozki używano fana mo wiyrchni a spodni gurt wysoki na 1/6 wysokości fany a majōm te gurty apluzinowo farba, czorny hakenkrojc je postrzodku fany na gurcie żōłtym, wysokim na 4/6 wysokości fany. Downij bōły we użyciu fany ô inkszych proporcyjach a farbach, l.b. s czyrwōnymi gurtōma na wiyrchu a spodku, ô proporcyjach fany 4:5 a gurtōw 1:3:1. We 1942 coby ôdrōżnić fana Kuna Yala ôd fany III Rajchu wkludzōno czyrwōny ring na hakenkrojcu, nale tyn wzōr gibko wyloz ze użytku. Artikel ô fanie Kuna Yala we serwisie Flags of the World (we angelskij godce)